EkBass/fiwiki-20250220-pages-articles huggingface dataset:
Rankkuri

Rankkuri on toimihenkilö, jonka tehtävä on huolehtia irrallaan olleiden, kiinniotettujen kotieläinten jatkokäsittelystä. 1900-luvun alkupuolella rankkurin eli putimiehen tehtäviin on kuulunut myös koota pois julkisilta paikoilta eläinten raatoja, avustaa ruumiinavauksissa, tappaa ja haudata irrallaan olleita eläimiä ja hävittää pilaantunutta lihaa. Alun perin rankkurin tehtävänä on ollut myös tuntemattomien ruumiiden poiskorjaaminen ja hautaus.Nykysuomen sanakirja, sit. Suomessa palkattiin rankkureita 1800-luvun lopulla ja 1900-luvun alkupuolella vesikauhun torjumiseksi. Rankkuritoiminta rahoitettiin koiraverolla. Maailman terveysjärjestö on kuitenkin todennut, ettei kulkukoirien hävittäminen riitä yksin vesikauhun hävittämiseen. Yhdysvalloissa rankkurin asemaa käytetään joskus pilkallisessa lausahduksessa could not get elected dogcatcher (). Joskus lauseen loppuun lisätään myös in Tennessee (). Ensimmäiset kirjalliset maininnat lausahduksesta ovat peräisin 1800-luvun lopulta. Sitä käytetään epäsuosituista poliitikoista, joiden mahdollisuudet tulla valituksi virkaan ovat olemattomat. Todellisuudessa rankkureita ei kuitenkaan valita Yhdysvalloissa tehtäväänsä vaaleilla, vaan heidät nimittää virkaansa pormestari. == Lähteet == == Aiheesta muualla == * Maailma muutetaan yksi koira kerrallaan Koiruuksien klubi Luokka:Maatalousammatit
Boris Žemtšužin

Boris Aleksejevitš Žemtšužin (, 11. tammikuuta 1897 Pähkinälinna – 9. toukokuuta 1918 Helsinki) oli venäläinen bolševikki, joka toimi Suomessa Neuvosto-Venäjän laivastokomissaarina. Hänet teloitettiin pian Suomen sisällissodan päättymisen jälkeen. == Elämä == Pietarin teknologisessa instituutissa opiskellut Žemtšužin liittyi sosialidemokraattiseen työväenpuolueeseen vuonna 1915. Lokakuussa 1916 hänet pidätettiin vallankumouksellisen materiaalin jakamisesta ja Žemtšužin pääsi lopulta vapaaksi helmikuun vallankumouksen myötä maaliskuussa 1917. Vapautumisensä jälkeen hänet lähtettiin aluksi Kronstadtin merilinnoitukseen toimittamaan merisotilaille tarkoitettua vallankumouksellista lehteä ja sieltä edelleen Helsinkiin, jossa Žemtšužin avusti bolševikkien julkaisemaa Volna- sanomalehteä. Pietarissa tapahtuneen Heinäkuun kansannousun jälkeen lehti lakkautettiin, mutta se jatkoi pian ilmestymistä nimellä Priboj. Lokakuussa 1917 Žemtšužin nimitettiin bolševikkien Suomen neuvostojen Pohjois-Suomen aluekomitean johtoon Tornioon. Suomen itsenäistyttyä joulukuussa 1917 hän palasi Helsinkiin sotaväen ja kiinteän omaisuuden evakuoinnin komissaariksi. Kun Suomeen sijoitettu Itämeren laivasto oli keväällä 1918 suurimmaksi osaksi siirretty Kronstadtiin, hän toimi Helsinkiin vielä jääneiden laivastoyksikköjen komissaarina, tehtävänään pitää huolta niiden evakuoinnista. Valkoiset kuitenkin pidättivät Žemtšužinin vakoojana 8. toukokuuta ja ampuivat hänet seuraavana päivänä Santahaminassa. Teloitukseen liittyi mahdollisesti myös Neuvosto-Venäjän ja Saksan välinen kiista Suomeen jääneiden alusten kohtalosta. == Lähteet == Luokka:Suomen sisällissodan venäläiset Luokka:Bolševikit Luokka:Suomen sisällissodan terrorin uhrit Luokka:Vakoilusta teloitetut Luokka:Venäläiset teloitetut Luokka:Vuonna 1897 syntyneet Luokka:Vuonna 1918 kuolleet
Kirsti Kasnio

Kirsti Kasnio (10. marraskuuta 1937 Jyväskylä – 7. toukokuuta 2014 Helsinki) oli suomalainen arkkitehti, lavastaja-puvustaja ja muotisuunnittelija. Taiteellisesti lahjakkaan Kasnion työura jakautui kolmeen tutkintoon ja jaksoon: lähes 30-vuotiseen arkkitehdinuraan, sen jälkeen lavastajan- ja puvustajantyöhön Helsingin eri teattereissa sekä lopuksi omassa designstudiossa tehtyyn uraan suomalaisen juhlamuodin suunnittelijana. Venäläis-suomalaiseen sukuunhttp://tuhat.halvi.helsinki.fi/portal/files/56056579/KirstiKasnio.pdf perheen neljäntenä lapsena syntynyt Kasnio kirjoitti ylioppilaaksi Kouvolan tyttölyseosta vuonna 1958 ja aloitti samana syksynä arkkitehtiopinnot Teknillisessä korkeakoulussa Otaniemessä. Arkkitehdiksi hän valmistui 1967. 1990-luvun lama päätti Kasnion uran arkkitehtina ja hän hakeutui Taideteolliseen korkeakouluun lavastustaiteen linjalle, josta hän valmistui vuonna 1998. Kasnion lavastus- ja puvustustöitä olivat muun muassa Niskavuoren Heta Kansallisteatterissa (1998), Osiris Kansallisoopperassa (2003) ja På fullt allvar Lilla Teaternissa 2007.Kirsti Kasnion muistokirjoitus Helsingin Sanomissa. 2000-luvun vaihteessa Kasnio palasi jälleen Taideteolliseen korkeakouluun ja valmistui vaatetussuunnittelijaksi Muoti- ja tekstiilitaiteen osastolta vuonna 2002. Jo opiskeluaikana hän voitti Harakka-puvullaan Stockmannin järjestämän Millenium-iltapukukilpailun. Tyypillistä hänen suunnittelulleen olivat kantajansa kauneutta korostavat ilta- ja juhlapuvut, joiden tunnusomaisena valmistustekniikkana oli yleensä pliseeraus, sekä ylelliset turkisasusteet. Kasnio tuli tunnetuksi erityisesti itsenäisyyspäivän vastaanotoille suunnittelemistaan iltapuvuista, joita oli muun muassa Tarja Halosen, Marja Tiuran, Mari Kiviniemen ja Sari Sarkomaan yllä. Opetus- ja kulttuuriministeriö myönsi Kirsti Kasniolle vuonna 2010 taiteilijaeläkkeen tunnustukseksi luovasta työstä Suomen kulttuurin hyväksi. ==Lähteet== ==Kirjallisuutta== * Luokka:Suomalaiset arkkitehdit Luokka:Suomalaiset lavastajat Luokka:Suomalaiset muotisuunnittelijat Luokka:Vuonna 1937 syntyneet Luokka:Vuonna 2014 kuolleet
Hannu Merkku

Hannu Tapio Merkku (21. huhtikuuta 1952 Outokumpu − 10. joulukuuta 2014 Kärsämäki) oli suomalainen laulaja. Vuonna 1978 ensilevytyksensä tehnyt Merkku muistetaan pohjoissuomalaisten lauluntekijöiden tanssi-iskelmien tulkitsijana. Hänen levyttämiään lauluja ovat muun muassa Telan jälki, Kulje kautta Kittilän ja Sompiolaista verta. Hannu Merkku levytti vuosina 1979-1988 yhteensä viisi pitkäsoittolevyä. Vuonna 2015 Rocket Records julkaisi hänen vuosien 1978-1982 tuotannosta kokoelmalevyn Sompiolaista verta. ==Diskografia== * Ounasjoen törmällä (Love Records 1979) * Pohjolan tähtien alla (Ponsi 1980) * Sompiolaista verta (Heliander 1982) * Hyvä näin (Omakustanne 1984) * Rakenne- muutos (Omakustanne 1988) * Sompiolaista verta (Rocket Records 2015, kokoelma) == Lähteet == == Aiheesta muualla == * Hannu Merkku Rocket Recordsin sivuilla Luokka:Suomalaiset iskelmälaulajat Luokka:Vuonna 1952 syntyneet Luokka:Vuonna 2014 kuolleet
Jääkiekon SM-liigan viihdyttävin pelaaja

SM-liigan viihdyttävin pelaaja on jääkiekon SM-liigan vuosittain myöntämä tunnustuspalkinto pelaajalle, jonka katsotaan olleen kaikkein viihdyttävin yleisön kannalta. Tunnustuspalkinnon voittaja määritetään yleisöäänestyksellä, jonka tuloksen perusteella valitulle pelaajalle myönnetään Jääkiekon SM-liigan kirjailtu palkintolaatta. Viihdyttävin pelaaja valittiin ensimmäisen kerran kauden 2015–2016 päätteeksi. == Palkinnon saajat == Kausi Joukkue Pelaaja Kansalaisuus Lähde 2015–2016 KooKoo Ari Vallin 2016–2017 HIFK Joe Finley 2017–2018 KalPa Mathew Maione == Lähteet == Luokka:Jääkiekon SM-liigan palkinnot
FUB-JWH-018

FUB-JWH-018 (tunnetaan myös nimellä FUB-018) on indolista johdettu synteettinen kannabinoidi. Se muistuttaa rakenteellisesti seuraavia synteettisiä kannabinoideja: JWH-018, AB-FUBICA ja ADB-FUBICA. Se on luokiteltu kontrolloiduksi kemikaaliksi Kiinassa lokakuusta 2015 lähtien.http://www.sfda.gov.cn/WS01/CL0056/130753.html == Lähteet == Luokka:Synteettiset kannabinoidit
Jävla måndag

Jävla måndag on ruotsalaisen blueskitaristi-laulajan Rolf Wikströmin kolmas albumi, joka julkaistiin vuonna 1978 levymerkillä MNW. == Kappaleet == Kaikki kappaleet kirjoittanut Rolf Wikström, ellei toisin mainita. === A-puoli === # # # # === B-puoli === # # # # # == Kokoonpano == * Rolf Wikström – laulu, kitara * Ali Lundbohm – rummut * Ulf Nordin – tenorisaksofoni * Slim Notini – piano * Claes Palmkvist – trumpetti * Teddy Walter – basso == Aiheesta muualla == * Jävla Måndag discogs.com -sivustolla Luokka:Vuoden 1978 albumit Luokka:Rolf Wikströmin albumit
F.C. Born to Lose

F.C. Born to Lose on ramopunk-yhtye Rehtoreiden CD-single, joka julkaistiin huhtikuussa 1996 levymerkillä Poko Records. Se nouso Suomen virallisen singlelistan sijalle 19. Single sisälsi 3D-lasit kansikuvan katsomista varten. == Kappaleet == # # # == Kokoonpano == * Janne – laulu * Rehtori Heko – kitara * Finski – kitara, taustalaulu * Stindy-Boy – bassokitara, taustalaulu * Kaide – rummut == Aiheesta muualla == * F.C. Born to Lose finnmusic.net -sivustolla == Lähteet == Luokka:Rehtoreiden kappaleet Luokka:Vuoden 1996 kappaleet
Frankenstein (Rehtoreiden kappale)

Frankenstein on ramopunk-yhtye Rehtoreiden ensimmäinen single, joka julkaistiin kesäkuussa 1995 levymerkillä Poko Records. == Kappaleet == # # # == Kokoonpano == * Rehtori Pajunen – laulu, urut * Rehtori Heko – kitara, taustalaulu * Stindy-Boy – bassokitara, taustalaulu * Kaide – rummut == Aiheesta muualla == * Frankenstein finnmusic.net -sivustolla Luokka:Vuoden 1995 kappaleet Luokka:Rehtoreiden kappaleet
Mä hyppään järveen

Mä hyppään järveen on ramopunk-yhtye Rehtoreiden single, joka julkaistiin omakustanteena vuonna 1997. == Kappaleet == # # # == Kokoonpano == * Janne – laulu * Rehtori Heko – kitara * Stindy-Boy – bassokitara, taustalaulu * Kaide – rummut === Tuotanto === * Jari Kääriäinen – tuottaja * Kari Kalén – tuottaja == Aiheesta muualla == * Mä hyppään järveen finnmusic.net -sivustolla Luokka:Rehtoreiden kappaleet Luokka:Vuoden 1997 kappaleet
Roy Haynes

Roy Haynes (13. maaliskuuta 1925 – 12. marraskuuta 2024) oli yhdysvaltalainen jazzmuusikko, jonka pääinstrumentti on rummut.http://www.allmusic.com/artist/roy-haynes-mn0000290464 Roy Haynes soitti aina bebopista Charlie Parkerin kanssa John Coltranen kanssa tehtyyn vapaampiin kokeiluihin.http://www.allmusic.com/artist/roy-haynes- mn0000290464/biography Haynes soitti uransa aikana useiden tunnettujen jazzmuusikoiden kanssa. Hän soitti 1940-luvulla Lester Youngin, 1950-luvulla Charlie Parkerin, Miles Davisin ja Thelonious Monkin, 1960-luvulla John Coltranen, 1970-luvulla Dave Brubeckin ja 1980-luvulla Freddie Hubbardin kanssa. Haynesin oma levytysura jatkui vuodesta 1954 vuoteen 2011. Hänen albumeihinsa kuuluvat muun muassa post-bopin klassikkona pidetty We Three, funkia, gospelia ja free jazzia yhdistellyt Hip Ensemble ja Fountain of Youth, jossa yhdistyi monia Haynesin uran yhteyksiä. == Diskografia == *1954: Busman's Holiday (Emarcy) *1954: Roy Haynes Modern Group (Swing) *1956: Jazz Abroad with Quincy Jones (Mercury) *1959: We Three with Paul Chambers & Phineas Newborn (New Jazz) *1960: Just Us (New Jazz) *1962: Out of the Afternoon (Impulse!) *1963: Cracklin' (New Jazz) with Booker Ervin *1963: Cymbalism (New Jazz) *1964: People (Pacific Jazz) *1971: Hip Ensemble (Mainstream) *1972: Equipoise (Mainstream) *1973: Senyah (Mainstream) *1975: Togyu (RCA) *1976: Jazz a Confronto Vol. 29 (Horo) *1976: Sugar Roy (Kitty) *1977: Thank You Thank You (Galaxy) *1977: Vistalite (Galaxy) *1979: Live at the Riverbop (Marge) *1986: True or False (Freelance) *1992: Homecoming (Evidence) *1992: When It's Haynes It Roars (Dreyfus Records) *1994: My Shining Hour (Storyville) *1994: Te Vou! (with Pat Metheny) (Dreyfus Records) *1998: Praise (Dreyfus Records) *2000: The Roy Haynes Trio (Verve) *2000: Roy Haynes (MCA) *2001: Birds of a Feather: A Tribute to Charlie Parker (with Roy Hargrove, Dave Holland and Kenny Garrett) (Dreyfus Records) *2003: Love Letters (Columbia) *2004: Fountain of Youth (Dreyfus Records) *2004: Quiet Fire (reissue of Thank You Thank You and Vistalite) (Fantasy / Galaxy Music) *2006: Whereas (Dreyfus Records) *2011: Roy-Alty (Dreyfus / Dreyfus Records) == Lähteet == Luokka:Yhdysvaltalaiset jazzrumpalit Luokka:Vuonna 1925 syntyneet Luokka:Vuonna 2024 kuolleet
Perjantain ja maanantain välinen yö

Perjantain ja maanantain välinen yö on Rehtoreiden single, joka julkaistiin vuonna 2001 levymerkillä Hiljaiset Levyt. == Kappaleet == # # # # == Kokoonpano == * Kuraattori Kurki – laulu, tamburiini * Rehtori Heko – kitara, taustalaulu * Rehtori Reponen Jr. – kitara, taustalaulu * Rehtori Mikkola – bassokitara, taustalaulu, kosketinsoitin * Artsi – rummut, taustalaulu, tamburiini == Aiheesta muualla == * Perjantain ja maanantain välinen yö finnmusic.net -sivustolla Luokka:Rehtoreiden kappaleet Luokka:Vuoden 2000 kappaleet
Just Be Free

Just Be Free on yhdysvaltalaisen artistin Christina Aguileran levyttämä demoalbumi, jonka Warlock Records julkaisi vuonna 2001. Aguilera levytti albumin 1990-luvun puolivälissä 14- ja 15-vuotiaana voidakseen lähestyä levy- yhtiöitä levytyssopimuksen toivossa, eikä albumia ollut hänen mukaansa koskaan valmisteltu tai tarkoitettu julkaistavaksi. Hän julkaisi maailmanlaajuisesti menestyneen debyyttialbuminsa Christina Aguilera vuonna 1999 RCA-levy-yhtiön kautta. Toukokuussa 2001 Aguilera haastoi yhtiöt Warlock Records, Platinum Recordings ja JFB Music oikeuteen estääkseen Just Be Freen julkaisemisen, mutta osapuolet sopivat asian, ja albumi julkaistiin 21. elokuuta 2001. Sopimuksen ehtoja ei julkaistu. Aguilera sai lisätä albumin mukaan viestin, jossa hän selitti, ettei olisi halunnut levyä julkaistavan. AllMusicin Stephen Thomas Erlewine kuvaili albumin musiikkia ”geneeriseksi 90-luvun alun dancepopiksi runsailla housevaikutteilla”. Just Be Free nousi Yhdysvalloissa Billboard 200 -albumilistan sijalle 71, ja vuoteen 2014 mennessä sitä oli myyty maassa noin 128 000 kappaletta. == Kappalelista == == Lähteet == Luokka:Vuoden 2001 albumit Luokka:Christina Aguileran albumit
Salakatselu

Salakatselu määritellään Suomen rikoslain 24 luvun 6 §:ssä toiminnaksi, jossa joku katselee tai kuvaa teknisellä laitteella kotirauhan suojaamassa paikassa tai käymälässä, pukeutumistilassa, yleisöltä suljetussa rakennuksessa tai aidatulla piha-alueella olevaa henkilöä tämän yksityisyyttä loukaten. Teon maksimirangaistus on yksi vuosi vankeutta. Salakatselun valmistelun (7 §) maksimirangaistus on kuusi kuukautta vankeutta. Salakatselua ja salakuvaamista (salakuvausta) arvioitaessa ei ole merkitystä sillä, missä katselija tai kuvaaja on, vaan sillä, missä kohde on. Kuvaaminen on siten laitonta myös siinä tapauksessa, että kuvaaja on kadulla tai muulla yleisellä paikalla, mutta kohde on yksityisellä alueella. Salakatselu ja -kuvaaminen ovat rangaistavia nimenomaan henkilöön kohdistuvina; tyhjän tilan, esineen, rakennuksen tai eläimen kuvaaminen ei ole rangaistavaa. Julkisella paikalla olevan henkilön tarkkailu ei ole salakatselua tai salakuvaamista, vaan se on laillista. ==Lähteet== ==Aiheesta muualla== * Yksityisyyden, rauhan ja kunnian loukkaamisesta (6§ Salakatselu). Suomen rikoslaki, luku 24. Finlex. Luokka:Rikokset
Den åttonde dagen

Den åttonde dagen on ruotsalaisen blueskitaristi-laulajan Rolf Wikströmin neljäs albumi, joka julkaistiin vuonna 1979 levymerkillä Metronome. == Kappaleet == Kaikki kappaleet kirjoittanut Rolf Wikström, ellei toisin mainita. === A-puoli === # # # # # === B-puoli === # # # == Kokoonpano == * Rolf Wikström – kitara * Björn Borg – trumpetti * Tommy Cassemar – basso * Dave Castle – altto- ja baritonisaksofoni * Christer Eklund – tenorisaksofoni * Björn J:son Lindh – klavikordi, huilu * Ali Lundbohm – rummut * Marie Bergman – kuoro * Turid Lundqvist – kuoro * Maritza Horn – kuoro == Aiheesta muualla == * Den åttonde dagen discogs.com -sivustolla Luokka:Vuoden 1979 albumit Luokka:Rolf Wikströmin albumit
Yisrael Kristal

Yisrael Kristal (; 15. syyskuuta 1903 Żarnów, Puola – 11. elokuuta 2017http://www.haaretz.com/israel-news/1.806314) oli maailman vanhin elossa ollut mies Guinness World Recordsin mukaan. Hän oli myös vanhin elossa ollut holokaustista selviytyjä. Kristal syntyi Żarnówissa ja joutui toisen maailmansodan aikana Auschwitzin keskitysleirille, missä hänen vaimonsa kuoli. Sodan jälkeen hän muutti Israeliin. Kristal ei osannut kertoa syytä pitkälle elämälleen. Hän uskoi kaiken olevan ennalta määrättyä emmekä koskaan saa selville, miksi niin käy ja totesi, että häntä fiksummat, vahvemmat ja komeammat miehet ovat kuolleet ennen häntä. Ennen Kristalia maailman vanhin mies oli japanilainen Yasutarō Koide. == Lähteet == Luokka:Puolalaiset henkilöt Luokka:Holokaustista selviytyneet Luokka:Yli 110-vuotiaiksi eläneet puolalaiset Luokka:Yli 110-vuotiaiksi eläneet israelilaiset Luokka:Vuonna 1903 syntyneet Luokka:Vuonna 2017 kuolleet
10 Cloverfield Lane

10 Cloverfield Lane on vuonna 2016 ensi-iltansa saanut yhdysvaltalainen science fiction -jännityselokuva, jonka on ohjannut Dan Trachtenberg. Sen pääosissa esiintyvät Mary Elizabeth Winstead, John Goodman ja John Gallagher Jr. Alun perin elokuva poimittiin käsikirjoituksesta nimeltä The Cellar, mutta se kehitettiin Bad Robot Productions -tuotantoyhtiön alla vuoden 2008 elokuvan Cloverfield henkiseksi seuraajaksi. Elokuvat sijoittuvat samaan elokuvauniversumiin. Sarjan kolmas osa The Cloverfield Paradox sai ensi- iltansa 2018. 10 Cloverfield Lane sai ensi-iltansa Yhdysvalloissa 11. maaliskuuta 2016. == Näyttelijät == == Vastaanotto == 10 Cloverfield Lane on saanut hyvän vastaanoton. Rotten Tomatoes -sivustolla 90% kriitikoista on antanut sille positiivisen arvostelun keskimääräisellä arvosanalla 7,4 perustuen 245 arvosteluun. Metacritic-sivustolla sillä on arvosana 76/100 perustuen 43 arvosteluun. == Lähteet == == Aiheesta muualla == * * * Luokka:Vuoden 2016 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Psykologiset kauhuelokuvat Luokka:Yhdysvaltalaiset katastrofielokuvat Luokka:Elokuvat hirviöistä Luokka:Yhdysvaltalaiset tieteiskauhuelokuvat Luokka:Paramount Picturesin elokuvat Luokka:IMAX-elokuvat Luokka:Elokuvat avaruusolennoista luokka:Trilleri-draamaelokuvat
Bole

Bole eli Bortala (, , ) on piirikuntatason kaupunki Sinkiangin uiguurien autonomisella alueella Kiinassa. Se on Bortalan mongolien autonomisen prefektuurin hallintopaikka. Kaupungin pinta-ala on 7 877,34 (toisen lähteen mukaan 7 790) nellökilometriä ja väkiluku 235 585 (2010). Kaupungin keskusta sijaitsee linnuntietä noin 460 kilometriä autonomisen alueen pääkaupunki Ürümqistä länsiluoteeseen. == Väestö == Vuoden 2015 tietojen mukaan kaupungin asukasmäärä oli 263 700, josta vähemmistöjä oli 88 000 (33,4%). == Lähteet == Luokka:Xinjiangin kaupungit Luokka:Kiinan piirikuntatason alueet
Tristar Gym

Tristar Gym on kanadalainen vapaaotteluseura, joka perustettiin 1991.Tristar Gym tapology.com Viitattu 11.3.2016 Sen päävalmentajana on Firas Zahabi. Hän muun muassa valmensi entistä UFC:n välisarjan mestaria Georges St-Pierreä, joka on seuran yksi tunnetuimmista ottelijoista. Seuralla on saleja pääosin Kanadassa ja yksi Libanonissa. Conrad Plan perustama sali oli alun perin keskittynyt potkunyrkkeilyyn, kunnes vuodesta 2007 lähtien se on keskittynyt vapaaotteluun.Tristar Legacy tristargym.com Viitattu 11.3.2016 ==Menestyneimmät ottelijat== Ottelija Painoluokka Mestaruudet Georges St. Pierre Välisarja Keskisarja UFC (2006–2007, 2008–2013) UFC (2017) Miguel Torres Kääpiösarja WEC (2008–2009) Rory MacDonald Välisarja Bellator (2018–2019) ==Lähteet== ==Aiheesta muualla== *Kotisivut Luokka:Kamppailulajiseurat
Cusset

Cusset on kunta Ranskassa Allier'n departementissa Auvergne-Rhône-Alpesin alueella. Se kuuluu Vichyn kaupunkialueeseen.Paris-Nice 2016 ==Historia== Vuonna 886 Neversin piispa Eumenes perusti alueelle benediktiiniläisluostarin. 1200-luvulla kaupunkia puolustusta vahvistettiin, mutta sen linnoituksia hävitettiin satavuotisessa sodassa. Ranskan kuningas Ludvig XI linnoitti kaupungin Vauzy de Saint-Martinin avulla vuosina 1476-1483. Linnoituksen ympärysmitta oli 1420 metriä ja siinä oli neljä tornia. Linnoitus oli aikansa nykyaikaisempia ja se oli tehty kestämään tykkien rautakuulat. Linnoituksesta on vielä jäljellä vankityrmä.Cusset historia ==Aiheesta muualla== ==Lähteet== Luokka:Allierin kunnat
Bågaskär

Bågaskär on Inkoon ulkosaaristossa Porkkalanselällä sijaitseva saari. Saarella oli luotsiasema vuosina 1857–1930 ja merivartioasema vuosina 1954–2006. Suomen Meripelastusseura vuokrasi saaren 30 vuodeksi vuonna 2006 ja seuran vapaaehtoisia meripelastajia kouluttava Bågaskärin toimintakeskus aloitti toimintansa toukokuussa 2009 entisellä merivartioasemalla. Bågaskär toimii myös meripelastusyhdistysten partiotukikohtana ja veneilijöiden suojasatamana. Saarella on lisäksi vuonna 1955 perustettu Ilmatieteen laitoksen rannikkosääasema.Naispurjehtijat-blogi : Kesäpäivä Bågaskärissä 16.5.2015Meripelastusseura toimii viimeistä kesää Boistön saarella – Boistön koulutuskeskuksen toiminta siirtyy Bågaskäriin, Loviisan Sanomat 21.3.2006 Vene-lehti : Läntisen Suomenlahden satamat : BågaskärIlmatieteen laitoksen havaintoasemat Bågaskär on toiminut Suomen rannikkotykistön linnakkeena. Rannikkojoukot miehittivät linnakkeen syksyllä 1938, mistä se pysyi miehitettynä jatkosodan loppuun. Sotien päätyttyä linnake oli merkittävä merivalvontapiste, josta suomalaiset valvoivat Neuvostoliitolle luovutettua Porkkalan vuokra-aluetta. Bågaskärille valmistui kiinteä meritähystyspaikka vuonna 1944 ja uusi merivartioasema vuonna 1954. Saari pakkolunastettiin valtiolle vuonna 1950. Linnake varustettiin myöhemmin kevyellä 100 TK -patterilla, joka on deaktivoitu 2000- ja 2010-luvuilla läpiviedyssä kevyen tykkikaluston alasajossa. == Lähteet == == Aiheesta muualla == * Bågaskärin toimintakeskuksen sivusto * Inkoo Bågaskärin havaintoaseman viimeisimmät säähavainnot Luokka:Suomenlahden saaret Luokka:Suomen merialueiden saaret Luokka:Suomen rannikkolinnakkeet Luokka:Inkoon saaret
Jelena Serova

Jelena Olegovna Serova (, s. 22. huhtikuuta 1976 Ussurijsk, Primorjen aluepiiri, Venäjän SFNT, Neuvostoliitto) on venäläinen kosmonautti. Serova valittiin kosmonautiksi vuonna 2006 ja vuonna 2011 Retkikunta 41:n jäseneksi. Syyskuussa 2014 matkaan lähtenyt Retkikunta 41 palasi takaisin maaliskuussa 2015. Serova on ensimmäinen ISS-avaruusasemalla vieraillut venäläinen naiskosmonautti. == Yksityiselämä == Serova on naimisissa kosmonautti Mark Serovin kanssa. Heillä on yksi tytär. Serova oli yksi neljästä kosmonautista, jotka valittiin kantamaan Venäjän lippua Sotšin talviolympialaisissa 2014. Vuonna 2001 Serova valmistui Moskovan ilmailuinstituutista insinööriksi ja vuonna 2003 MSUIECS:sta ekonomistiksi. == Katso myös == * Luettelo naisavaruuslentäjistä == Lähteet == == Aiheesta muualla == * NASA:n Profiili Luokka:Venäläiset avaruuslentäjät Luokka:Vuonna 1976 syntyneet Luokka:Elävät henkilöt
Keith Emerson

Keith Noel Emerson (2. marraskuuta 1944 Todmorden, Yorkshire, Yhdistynyt kuningaskunta – 10. maaliskuuta 2016 Santa Monica, Kalifornia, YhdysvallatKeith Emerson, Emerson, Lake and Palmer Keyboardist, Dead at 71 , Rolling Stone 11.3.2016.) oli brittiläinen rockmusiikin arvostetuimpiin kuulunut kosketinsoittaja. Hän tuli tunnetuksi 1960-luvun loppuvuosina yhtyeestään The Nice ja nousi 1970-luvun alkuvuosina vielä suurempaan maailmanmaineeseen progressiivisen rockin supertriossa Emerson, Lake & Palmer. Klassisen pianokoulutuksen saanut Emerson tunnettiin erityisesti Hammond- sähköurkujen ja myöhemmin syntetisaattorien teknisenä virtuoosina ja kosketinsoittajaksi poikkeuksellisen värikkäänä lavaesiintyjänä. Emersonin kuolinsyy oli ampuma-aseella tehty itsemurha.Keith Emerson's Death Ruled a Suicide, Billboard 11.3.2016. == Diskografia == === Soolo === * Honky (1981) (digitally re-mastered 2013) * The Christmas Album (1988) * Changing States (aka Cream of Emerson Soup) (1995) * Emerson Plays Emerson (2002) * Keith Emerson Band featuring Marc Bonilla (2008) * The Three Fates Project (with Marc Bonilla, Terje Mikkelsen) (2012) === Livealbumit === * Boys Club – Live From California (with Glenn Hughes, Marc Bonilla) (2009) * Moscow (with Keith Emerson Band Featuring Marc Bonilla) CD & DVD (2010) * Live From Manticore Hall (with Greg Lake) (2014) === Soundtrack-albumit === * Inferno (1980) * Nighthawks (1981) * Best Revenge (1985) * Murder Rock (1986) * Genma Taisen/China Free Fall (1987) * Iron Man (2001, Season 1) * La Chiesa (2002) * Godzilla: Final Wars (2004) === Kokoelmat === * Chord Sampler (1984) * The Emerson Collection (1986) * At the Movies (2005) * Hammer It Out – The anthology (2005) * Off the Shelf (2006) == Lähteet == Luokka:Vuonna 1944 syntyneet Luokka:Vuonna 2016 kuolleet Luokka:Englantilaiset kosketinsoittajat Luokka:Englantilaiset rockmuusikot Luokka:Itsemurhan tehneet Luokka:Emerson, Lake & Palmer
China State Construction Engineering

China State Construction Engineering Corporation Ltd (CSCEC, tai China Construction, ) on kiinalainen rakennus- ja kiinteistöalan suurkonserni. Yrityksen osakkeet noteerataan Shanghain pörssissä, mutta määräävä osake- enemmistö on Kiinan valtiolla. Yhtiön kotipaikka on Peking. The Economist luokitteli China State Construction Engineering Corporationin maailman suurimmaksi rakennusyhtiöksi (2012). Maailman suurimpien yritysten Forbes Global 2000 -listan vuoden 2015 vertailussa China State Construction Engineering listattiin useilla mittareilla arvioituna Kiinan 17. suurimmaksi ja maailman 112. suurimmaksi julkisesti noteeratuksi yhtiöksi. Talouslehti Fortune nosti yhtiön maailman 500 suuryrityksen luettelonsa (2015) 37. sijalle. CSCEC toimii maailmanlaajuisena rakennusyhtiönä ja operoi yli 20 maassa. Vuonna 2013 yhtiön kansainvälisen tilauskannan arvo oli 80,7 miljardia dollaria ja ulkomaisen liikevaihdon osuus oli 52,4 miljardia USD. Toimintahistoriansa aikana sillä (myös nykyisen osakeyhtiön edeltäjät mukaan luettuna) on ollut yli 5 600 hanketta noin 116 maailman maassa. Nykyisen, vuonna 2007 perustetun osakeyhtiön (CSCEC Ltd) taustalla on aiempi vuonna 1982 perustettu valtionyhtiö. 29. heinäkuuta 2009 yhtiö listautui Shanghain pörssiin ja muuttui julkisesti noteeratuksi osakeyhtiöksi. Yhtiö on kuitenkin yhä Kiinan valtioneuvoston ja maan keskuskomitean suorassa ohjauksessa. Ensimmäinen ulkomaan toimipiste perustettiin vuonna 1970 Kuwaitiin ja 1980-luvulla yhtiö laajensi Yhdysvaltoihin. Vuonna 2015 yhtiön arvioitiin olevan mukana yli 70:ssä vähintään 100 miljoonan dollarin arvoista ulkomaisessa rakennushankeessa. Yhtiö on joutunut julkisen kritiikin kohteeksi esimerkiksi Bahamasaarille rakennettavan luksuslomakohteen rakennustöistä. == Lähteet == ==Aiheesta muualla== Luokka:Kiinalaiset pörssiyhtiöt Luokka:Rakennusyhtiöt Luokka:Peking Luokka:SSE 50 -indeksi Luokka:Kiinalaiset valtionyhtiöt
Volna (sanomalehti)

Volna (, suom. ”Aalto”) oli Helsingissä vuosina 1917–1918 ilmestynyt venäjänkielinen bolševikkien sanomalehti. Se oli tarkoitettu lähinnä Viaporin merilinnoituksessa palvelleille Itämeren laivaston sotilaille. Elokuusta 1918 lähtien lehden nimenä oli Priboi (ven. Прибо́й, ”Rantatyrsky”). Lehden perustivat helmikuun vallankumouksen jälkeen Suomeen saapuneet Venäjän sosialidemokraattisen työväenpuolueen Helsingin komitean jäsenet, joihin kuuluivat muun muassa Nikolai Antipov, Aleksander Iljin-Genevski ja Boris Žemtšužin. Kuudesti viikossa ilmestynyttä lehteä toimitettiin ja painettiin bolševikkien Mariankadulla sijainneessa toimistossa. Sen levikki oli noin 7 000 kappaletta. Venäjän väliaikainen hallitus lakkautti lehden heinäkuussa 1917 Pietarissa tapahtuneen kansannousun jälkeen. Samalla pidätettiin Volnan toimituskuntaan kuuluneet Vladimir Antonov-Ovsejenko ja Mihail Rošal, joista jälkimmäinen toimi myös Helsingin komitean sihteerinä. Bolševikit yrittivät jatkaa lehden painamista Suomen senaatin kirjapainossa, mutta väliaikaista hallitusta kannattaneet viranomaiset onnistuivat sulkemaan koko kirjapainon. Lyhyen tauon jälkeen lehti alkoi ilmestyä uudelleen nimellä Priboi. Sitä julkaistiin kolmesti viikossa helmikuuhun 1918 saakka. ==Lähteet== ==Aiheesta muualla== * Volna digitoituna kansalliskirjastossa * Priboi digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset venäjänkieliset sanomalehdet
Aleksandr Iljin-Genevski

Aleksandr Fjodorovitš Iljin-Genevski (oik. Iljin, ; 28. marraskuuta 1894 – 3. syyskuuta 1941 Leningrad, Neuvostoliitto) oli venäläinen bolševikki ja shakkimestari, joka tunnetaan myös toimittajana, historioitsijana ja diplomaattina. Puoluenimensä Genevski eli ”geneveläinen” hän sai asuttuaan usean muun venäläisen vallankumouksellisen tavoin maanpaossa Sveitsissä. == Elämä == === Vallankumouksellinen toiminta === Iljin-Genevski liittyi sosialidemokraattiseen työväenpuolueeseen vuonna 1912, mutta joutui jo vuotta myöhemmin lähtemään maanpakoon Sveitsiin. Hän opiskeli Geneven yliopistossa ja voitti myös kaupungin shakkimestaruuden vuonna 1914. Venäjälle palattuaan hän työskenteli muun muassa Pravdan toimittajana ja myöhemmin usean Itämeren laivaston merisotilaille tarkoitetun sanomalehden toimituskunnassa. Yksi lehdistä oli Helsingissä julkaistu Volna, jota Iljin-Genevski oli tekemässä bolševikkien Helsingin neuvoston jäsenenä vuonna 1917. Hän kuului myös helmikuun vallankumouksen jälkeen maaliskuussa 1917 perustettuun Pietarin neuvostoon. Saman vuoden lokakuun vallankumouksesta lähtien Iljin-Genevski toimi erilaisissa tehtävissä sotilaskomissaarina, kunnes hänet vuonna 1921 nimitettiin diplomaatiksi Latviaan. Myöhemmin 1920-luvulla Iljin-Genevski työskenteli muun muassa useiden eri lehtien päätoimittajana sekä lokakuun vallankumouksen historiaa kirjoittaneen valtiollisen viraston Istpartin apulaisjohtajana. === Shakki === Iljin-Genevskiä pidetään shakin neuvostoliittolaisen koulukunnan luojana. Hän ajoi peliä myös osaksi sotilaskoulutusta, jossa sitä käytettiin erilaisten taistelutaktiikoiden ja strategioiden opettamiseen. Iljin-Genevski oli itse kolminkertainen Leningradin shakkimestari 1920-luvulla. Vuonna 1925 hän voitti yhden pelin kuubalaista maailmanmestaria José Raúl Capablancaa vastaan, yhtenä harvoista pelaajista koko maailmassa. Vuosina 1920 ja 1933 Iljin-Genevski järjesti Mihail Botvinnikin ja Salo Flohrin väliset ottelut Neuvostoliiton mestaruudesta. Yksi hollantilaisen puolustuksen variaatio on myös nimetty hänen mukaansa. === Kuolema === Iljin-Genevskin uskotaan kuolleen Leningradin piirityksen aikana syyskuussa 1941 Laatokalla tapahtuneessa saksalaisten ilmaiskussa, mutta joidenkin väitteiden mukaan hän olisi kuollut Stalinin vainojen uhrina. == Perhe == Iljin-Genevskin veli oli Neuvostoliiton laivaston amiraali Fjodor Raskolnikov, joka toimi muun muassa Kaspian- ja Itämeren laivastojen komentajana. == Lähteet == Luokka:Bolševikit Luokka:Neuvostoliittolaiset shakinpelaajat Luokka:Neuvostoliittolaiset toimittajat Luokka:Neuvostoliittolaiset historioitsijat Luokka:Neuvostoliittolaiset diplomaatit Luokka:Vuonna 1894 syntyneet Luokka:Vuonna 1941 kuolleet
Dromaeosauroides

Dromaeosauroides (nimen merkitys: ”kuin Dromaeosaurus”) oli dromaeosaureihin kuulunut, lihaa syönyt teropodidinosaurusten suku. Se eli noin 145–140 miljoonaa vuotta sitten liitukaudella. Dromaeosauroideksen fossiileja on löydetty Tanskasta. == Nimi == Dromaeosauroideksen nimi tarkoittaa ”kuin Dromaeosaurusta”, koska sen hampaat näyttävät kuuluneen dromaeosaurille. == Koko == Dromaeosauroideksen hampaiden vertailu muiden dromaeosaurien hampaisiin ehdottaa, että Dromaeosauroides saattoi saavuttaa noin 3–4 metrin pituuden. == Fossiililöydöt == Dromaeosauroideksesta on löydetty vain fossiilisia hampaita. Nämä hampaat on löydetty Bornholmissa, Tanskassa. Koska Dromaeosauroides tunnetaan vain hampaiden perusteella, monet katsovat suvun olevan epävarma, koska olisi hyvin vaikeaa sanoa luiden kuuluvan sukuun ilman suoraa yhteyttä hampaisiin. Dromaeosauroides on ensimmäinen Tanskasta löydetty dinosaurus. Dromaeosauroides on myös yksi harvoista Skandinavian alueelta löytyneistä dinosauruksista. == Muuta == Suuret fossiiliset hampaat, joiden on sanottu kuuluneen sukuun Nuthetes, saattavat itse asiassa kuulua Dromaeosauroidekselle. == Kuvia == Tiedosto:Dromaeosauroides bornholmensis.jpg|Dromaeosauroides bornholmensiksen holotyypin hampaan valos geologisessa museossa Kööpenhaminassa. Tiedosto:Dromaeosauroides size.jpg|Dromaeosauroides bornholmensiksen arvioitu koko. == Lähteet == Luokka:Dromaeosaurit
Bad Ragaz

Bad Ragaz on kunta Koillis-Sveitsissä, Sankt Gallenin kantonissa. Kunnassa on vajaat 6 000 asukasta. == Sijainti== Bad Ragaz sijaitsee Reinjoen laaksossa, joen länsirannalla, Churin kaupungin pohjoispuolella, Liechtensteinin rajan tuntumassa. == Liikenne == Moottoritie A13 kulkee Bad Ragazin kautta. SBB:n rautatie Churista Sargansiin kulkee kunnan keskustan kautta. == Muuta == Bad Ragaz on tunnettua kylpyläaluetta, jonka ensimmäiset, läheisen Bad Pfäfersin alueen kuumiin lähteisiin perustuvat kylpylät rakennettiin 1840-luvulla. == Lähteet == * * === Viitteet === == Aiheesta muualla == Luokka:Sankt Gallenin kantonin kunnat
Georg Henrik von Wright (maaherra)

Georg Henrik von Wright (7. toukokuuta 1723 Dragsvik – 2. maaliskuuta 1797 Pori) oli suomalainen everstiluutnantti ja maaherra.Geni.com : Georg Henrik von Wright Von Wrightin vanhemmat olivat Viron Narvassa syntynyt Jämtlandin rykmentin eversti Henrik Wright (1685–1766) ja Sofia Jonasdotter Hallenia (1689–1781). Henrik Wrightin isä Georg Wright (k. 1694) oli muuttanut Viroon vuoden 1650 tienoilla Skotlannista ja toimi Narvassa suutarimestarina. Georg Henrik von Wright oli naimisissa vuodesta 1750 Vendela Regina Borgströmin (1726–1776) kanssa ja tämän kuoltua vuodesta 1790 Catharina Agneta Stierncronan (1759–1820) kanssa. Adelsvapen-Wiki : Adliga ätten von Wright nr 2077, tabell 2 Von Wright palveli Uudenmaan jalkaväkirykmentissä vuodesta 1739 aluksi varusmestarina. Hänet ylennettiin luutnantiksi 1749, esikuntakapteeniksi 1760, kapteeniksi 1766, majuriksi 1772 ja everstiluutnantiksi 1780. Von Wright osallistui Ruotsin Preussia vastaan käymään Pommerin sotaan ja joutui sotavangiksi 1757. Hän oli vankeudessa sodan päättymiseen saakka 1762. Von Wright aateloitiin 1772. Hän oli Savon ja Karjalan läänin maaherrana 1781−1786. Von Wright omisti Saaren kartanon Tammelassa aluksi yhdessä kirkkoherra Johan Amnellin kanssa 1754–1773 ja sitten yksinään vuoteen 1792 saakka.Matti Ruostela : Vanhoja sukutiloja ja taloja : Saari, Tammela Von Wrightin poikia olivat eversti Georg Jonas von Wright (1754–1800), eversti Gustaf Fredrik von Wright (1766–1811), majuri Lars Henrik Reinhold von Wright (s. 1771) ja Ruotsissa asunut majuri Peter Georg von Wright (1793–1868). == Lähteet == Luokka:Suomalaiset everstit Luokka:Suomen maaherrat Luokka:Suomalaiset aateliset Luokka:Vuonna 1723 syntyneet Luokka:Vuonna 1797 kuolleet
Sargans

Sargans on kunta Koillis-Sveitsissä, Sankt Gallenin kantonissa. Kunnassa on runsaat 6 000 asukasta. Sargans on Sarganserlandin hallintoalueen keskuspaikka. == Sijainti== Sargans sijaitsee Reinjoen laaksossa, joen länsirannalla, Buchsin kaupungin eteläpuolella. Idässä kunta rajoittuu Reiniin ja Liechtensteiniin. == Liikenne == Moottoritie A3 yhdistyy moottoritiehen A13 Sargansin eteläpuolella. SBB:n rautatiet Churista, Zürichistä ja Rorschachista yhdistyvät Sargansissa. == Lähteet == * * === Viitteet === == Aiheesta muualla == Luokka:Sankt Gallenin kantonin kunnat
West Coast (Uusi-Seelanti)

West Coast on hallinnollinen alue Uudessa-Seelannissa, Eteläsaaren länsirannikolla. Alue on yksi maan harvaanasutuimmista seuduista. == Asutus == Asutus alueella on harvaa, erityisesti alueen eteläosissa. Arvioitu alueen asukasmäärä vuodelle 2015 oli 32 700. Alueen suurimmat, yli 1 000 asukkaan kaupungit, ovat Greymouth, Hokitika, Westport ja Reefton. == Lähteet == == Aiheesta muualla == Luokka:Uuden-Seelannin alueet
Canterbury (Uusi-Seelanti)

Canterbury on hallinnollinen alue Uudessa-Seelannissa Eteläsaaren itäisessä osassa. Alueen väkiluku vuonna 2015 oli noin 586 400. Alueen hallinnollisena pääkaupunkina toimii Christchurch. == Historia == Eurooppalainen alueen kolonisaatio alkoi 1850-luvulla, kun Gibbon Wakefield sekä John Robert Godley käynnistivät hankkeen Eteläsaaren asuttamiseksi. On arvioitu, että alueella asui tuolloin noin 500 maoria. == Lähteet == == Aiheesta muualla == Luokka:Uuden-Seelannin alueet
John Robert Godley

John Robert Godley (29. toukokuuta 1814 − 17. marraskuuta 1861) oli irlantilainen siirtomaapoliitikko. Godley perusti yhdessä Gibbon Wakefieldin kanssa Uuteen-Seelantiin Canterburyn alueen, joskin Godley asui itse alueella vain kahden vuoden ajan. == Lähteet == Luokka:Vuonna 1814 syntyneet Luokka:Vuonna 1861 kuolleet Luokka:Irlantilaiset poliitikot
Buchs

Buchs tarkoittaa muun muassa seuraavaa: == Henkilöitä == * Emanuel Buchs (s. 1962), sveitsiläinen ampuma- ja maastohiihtäjä * Herbert Buchs (1913–1996), Saksan ilmavoimien kenraali ja Luftwaffen upseeri == Paikkoja == * Buchs, kaupunki Koillis-Sveitsissä * Buchs, kunta Pohjois-Sveitsissä, Aaraun lähellä * Buchs, kunta Pohjois-Sveitsissä, Zürichin lähellä * Buchs, kylä ja entinen kunta Keski-Sveitsissä, Luzernin lähellä
Nova União

Nova União on brasilialainen jujutsu- ja vapaaotteluseura. Wendell Alexander ja André Pederneiras perustivat seuran 1995Nova União tapology.com Viitattu 11.3.2016 ja sitä pidetään yhtenä maailman parhaista vapaaotteluseuroista.Top 10 MMA Gyms fightstate.com Viitattu 12.3.2016 Sen tunnetuinpia ottelijoita ovat muun muassa José Aldo, Renan Barão ja Junior dos Santos. ==Menestyneimmät ottelijat== Ottelija Painoluokka Mestaruudet José Aldo Höyhensarja Höyhensarja WEC (2009–2010) UFC (2011–2015) B. J. Penn Välisarja Kevytsarja UFC (2004) UFC (2008–2010) Renan Barão Kääpiösarja UFC (2012–2014) Eduardo Dantas Kääpiösarja Bellator (2012–2014, 2016–2017) ==Lähteet== ==Aiheesta muualla== *Kotisivut Luokka:Kamppailulajiseurat
Shenyang Taoxianin kansainvälinen lentoasema

Shenyang Taoxianin kansainvälinen lentoasema on Kiinan Liaoningin maakunnan Shenyangin kaupungin Hunnanin kaupunkipiirin Taoxianin suurkunnassa sijaitseva lentoasema, joka palvelee Shenyangin kaupunkia. Se oli vuonna 2016 Kiinan 29. vilkkain lentoasema matkustajamäärällä mitattuna. == Lentoyhtiöt ja kohteet == === Matkustajaliikenne === Lentoyhtiö Kohteet Air China Chengdu, Kunming, Peking-Capital Air Koryo Pjongjang Air Macau Macao All Nippon Airways Tokio- Narita Asiana Airlines Busan Lijiang, Shijiazhuang Chengdu Airlines Chengdu, Jining, Lianyungang China Eastern Airlines Hefei, Kunming, Nanjing, Ningbo, Qinqdao, Shanghai-Pudong, Wuhan, Wuxi, Xi’an, Yancheng China Southern Airlines Baotou, Beihai, Busan, Changbaishan, Changsha, Changzhou, Chengdu, Chongqinq, Daegu, Guangzhou, Guilin, Guiyang, Haikou, Hangzhou, Hohhot, Hongkong, Jeju, Jinan, Jixi, Kunming, Lanzhou, Nagoya-Centrair, Nanchang, Nanjing, Nanning, Osaka-Kansai, Peking-Capital, Qinqdao, Sanya, Soul-Incheon, Shanghai-Pudong, Shantou, Shenzhen, Shijiazhuang, Taipei-Taoyuan, Taiyuan, Tokio-Narita, Ürümqi, Wuhan, Xi’an, Xiamen, Yantai, Yinchuan, Yiwu, Zhangjiajie, Zhengzhou, Zhuhai Donghai Airlines Shenzhen Eastar Jet Cheongju Hainan Airlines Guangzhou, Haikou, Jinan, Shenzhen, Ürümqi, Weifang, Xiamen I-Fly Kausittainen charter: Liège Jin Air Charter: Soul-Incheon, Yangyang Juneyao Airlines Beihai, Nanjing, Shanghai-Pudong Korean Air Daegu, Soul-Incheon Lufthansa Frankfurt Mandarin Airlines Taipei-Taoyuan Mega Maldives Bangkok-Suvarnabhumi, Malé NokScoot Bangkok-Don Muang Okay Airways Changsha, Nanjing, Qinqdao, Xiamen Scoot Singapore Shandong Airlines Chongqinq, Jinan, Qinqdao, Xiamen Shanghai Airlines Shanghai-Hongqiao, Shanghai-Pudong Shenzhen Airlines Changsha, Chengdu, Chongqinq, Fuzhou, Guangzhou, Guilin, Haikou, Hangzhou, Hefei, Hohhot, Kunming, Linyi, Nanchang, Nanjing, Nanning, Nantong, Quanzhou, Sanya, Shanghai-Pudong, Shenzhen, Taipei-Taoyuan, Taiyuan, Wenzhou, Wuhan, Wuxi, Xiamen, Xi’an, Xining, Yantai, Yangzhou, Zhengzhou, Zhuhai Sichuan Airlines Changsha, Chengdu, Chongqinq, Kunming, Ningbo, Ordos, Sanya, Taiyuan, Vancouver, Xuzhou Spring Airlines Chongqinq, Guilin, Hangzhou, Kunming, Luoyang, Mianyang, Nanjing, Shanghai-Pudong, Shenzhen, Shijiazhuang, Xi’an, Zhangjiajie, Zhangjiakou Tianjin Airlines Chifeng, Hohhot, Jiamusi, Mudanjiang, Tianjin, Xi’an Uni Air Kaohsiung, Taipei-Taoyuang West Air Chongqinq, Hefei Xiamen Airlines Changsha, Fuzhou, Hangzhou, Jinan, Nanjing, Nanning, Qinqdao, Shenzhen, Xiamen === Rahtiliikenne === Lentoyhtiö Kohteet China Postal Airlines Dalian, Dandong, Shanghai-Hongqiao, Weifang Lufthansa Cargo Frankfurt, Krasnojarsk, Tokio-Narita == Lähteet == Luokka:Kiinan lentoasemat Luokka:Liaoning
Buchs (kaupunki)

Buchs on kaupunki Koillis-Sveitsissä, Sankt Gallenin kantonissa. Kaupungissa on runsaat 12 000 asukasta. Buchs on Werdenbergin hallintoalueen keskuspaikka. == Sijainti== Buchs sijaitsee Reinjoen laaksossa, joen länsirannalla. Idässä kunta rajoittuu Reiniin ja Liechtensteiniin. == Liikenne == Moottoritie A13 kulkee Buchsin kautta. SBB:n rautatie Rorschachista Sargansiin kulkee Buchsin kautta. ÖBB:n rautatie Itävallan Feldkirchista ja Liechtensteinin Schaanista yhdistyy Buchsissa SBB:n rataverkkoon. == Lähteet == * * === Viitteet === == Aiheesta muualla == Luokka: Sveitsin kaupungit Luokka: Sankt Gallenin kantonin kunnat
Mohua

Mohua (Mohoua ochrocephala) on Uuden-Seelannin endeeminen lintu. == Koko ja ulkonäkö == Mohua on varpusen kokoinen, väritykseltään keltainen oleva tiaismaluri. == Lisääntyminen ja pesintä == Mohuat lisääntyvät kevään ja kesän aikana. Pesä rakennetaan puunkoloon. Munia munitaan yhdestä neljään. Parista vain naaras hautoo munia, noin 20−21 päivän ajan, jolloin poikaset kuoriutuvat. Naaras ja uros ruokkivat poikasia pääsääntöisesti noin kuukauden ajan, mutta satunnaisesti jopa yhdeksän kuukautta. Poikaset poistuvat pesästä ensimmäistä kertaa 18−22 päivän ikäisinä. Kauden aikana pari voi munia myös toisen pesueen. == Levinneisyys == Historiassa laji oli levittäytynyt koko Eteläsaarelle sekä Stewartinsaarelle, mutta nykyään lajia tavataan enää Eteläsaaren eteläosassa. Kannan koon on arvioitu olevan noin 5 000 yksilöä. == Ravinto == Ravinto koostuu pääasiassa selkärangattomista, erityisesti toukista ja hämähäkeistä. Satunnaisesti mohua syö myös pieniä hedelmiä. == Uhat == Suurimmat uhat mohualle muodostavat maahantuodut petoeläimet, erityisesti rotat sekä kärpät. == Lähteet == == Aiheesta muualla == *Laji.fi: Mohua (Mohoua ochrocephala) *ITIS: Mohoua ochrocephala Luokka:Varpuslinnut
Veikko Anttila

Veikko Johannes Anttila (30. maaliskuuta 1929 Sievi – 27. tammikuuta 1990 Jyväskylä) oli Jyväskylän yliopiston kansatieteen apulaisprofessori. Anttila kirjoitti ylioppilaaksi Kokkolan yhteislyseossa 1950, valmistui filosofian kandidaatiksi Helsingin yliopistosta 1954, filosofian lisensiaatiksi Turun yliopistosta 1964 ja väitteli filosofian tohtoriksi Turun yliopistossa 1967. Työurallaan hän toimi Suomen kotiseutuliiton toiminnanjohtajana 1953–1958, pääesikunnan tiedotustoimiston toimistosihteerinä 1958–1960, Valtionrautateiden tiedotuspäällikkönä 1960–1964. Tieteellinen ura veti Anttilaa kuitenkin puoleensa ja hänestä tuli Turun yliopiston assistentti vuosiksi 1965–1968. Sieltä tie vei valtion humanistisen toimikunnan nuoremmaksi tutkijaksi 1968–1970 ja Jyväskylän yliopiston kansatieteen / etnologian apulaisprofessoriksi vuosiksi 1970–1990. Jyväskylän yliopiston humanistisen tiedekunnan dekaanina Anttila toimi 1982–1983 ja Suomen Akatemian viransijaisena tutkijaprofessorina 1980–1981. Hänen tutkimusaiheenaan akatemiassa oli paikallisyhteisöissä 1900-luvulla tapahtuneet rakenteelliset, toiminnalliset, kulttuuriset, sosiaaliset ja taloudelliset muutokset. Päätyönsä ohessa Anttilan aika riitti moneen luottamustehtävään. Hän toimi aikakauslehti Kotiseudun toimitussihteerinä 1954–1960 ja talonpoikaiskulttuurisäätiön sihteerinä 1954–1964. Hän oli valtion humanistisen toimikunnan jäsen 1971–1973, tiedonjulkistamisen neuvottelukunnan jäsen 1972–1977 ja siitä ajasta varapuheenjohtaja 1975–1977. Hän toimi myös Keski-Suomen läänin taidetoimikunnan puheenjohtajana 1974–1979, Suomalaisen Kirjallisuuden Seuran valtuuskunnan jäsenenä 1973–1982 ja seuran hallituksen jäsenenä vuodesta 1981 sekä museoasiain neuvottelukunnan jäsenenä 1979–1980 ja Suomen kotiteollisuusmuseon neuvottelukunnan puheenjohtajana vuodesta 1982. Toiminnastaan hänet palkittiin Längmanin rahaston palkinnolla 1976. Suomalaisen Tiedeakatemian jäsen hänestä tuli 1985. ==Tuotanto== * Kotiseututyö tänään, Otava, 1960 * Suomen kotiseuduntutkimus 1894–1920 ja kansanperinteen joukkokeruun alkuhistoria, Suomen muinaismuistoyhdistys, 1964 * Lohenpyynti Sumisaaren karsinapadossa, Turun yliopiston kansatieteen laitos, 1965 * Järvenlaskuyhtiöt Suomessa, Suomen muinaismuistoyhdistys, 1967 (väitöskirja) * Äes Suomessa, Suomalaisen Kirjallisuuden Seura, 1968 * Hirvenmetsästysseurueet Suomessa syksyllä 1966, Turun yliopiston kansatieteen laitos, 1968 * Talonpojasta tuottajaksi, Kirjayhtymä, 1974 * Jyväskylän Tourula, Suomalaisen Kirjallisuuden Seura, 1982 * Päijälä: kylä Hämeessä, Keski-Suomen museo, 1989 * Punkalaitumen talonpoikaiskulttuuri, Punkalaitumen historiatoimikunta, 1989 ==Lähteet== Luokka:Suomalaiset etnologit Luokka:Vuonna 1929 syntyneet Luokka:Vuonna 1990 kuolleet
Örtoftan linna

Örtoftan linna on Ruotsissa Eslövin kunnassa sijaitseva rakennus. Tilan ensimmäinen tunnettu omistaja on Trugot Has 1300-luvun loppupuolella, mutta todennäköisesti hän ei asunut siellä pidempiä aikoja tai rakentanut mitään pysyvää rakennusta sinne. On todennäköistä, että Örtoftassa ei ollut mitään kiinteää rakennusta ennen vuotta 1483, jolloin kuningattaren linnan- ja linnoitustenrakennuskielto purettiin. Paikka siirtyi naimakaupan kautta Parsbergien aatelissuvun omistukseen ja todennäköisesti Tönne Vernersen Parsberg toimi rakennuttajana, kun paikalle tehtiin 1400-luvun lopussa se kiinteä rakennus, josta on edelleen osia nykyisessä linnassa. Sen jälkeen linnalla on ollut useita omistajia ja päärakennukseen on tehty useita muutoksia. Linna korjattiin perusteellisesti vuosina 1857-1861 nykyiseksi ranskalaistyyliseksi renessanssirakennukseksi arkkitehti Ferdinand Meldahlin suunnitelmien mukaan. Vuodesta 1989 alkaen linnan on omistanut ja asuttanut Peter Clemens Melinder perheineen. ==Lähteet== * Eslövs kommun: Örtofta slott Luokka:Skånen läänin linnat Luokka:Eslövin kunta
Hammasfluoroosi

Hammasfluoroosi tai fluoroosi on hammaskiilteen kehityshäiriö, joka johtuu liiallisesta fluorin saannista hampaan kehitysvaiheen aikana. Yleisimmin fluoroosia esiintyy pysyvissä hampaissa, mutta myös maitohampaiden fluoroosi on mahdollista. Fluoroosi ilmenee kiilteen värimuutoksina; kiilteessä voi olla valkoisia raitoja ja/tai pilkkuja. Fluoroosin vaurioittama kiille on normaalia kiillettä hauraampaa. == Syyt == Hammastahnojen, ja muiden fluorituotteiden, käyttömääristä lapsilla on annettu kansallisia suosituksia. Jo yksi kupillinen vahvaa teetä päivässä saattaa sisältää liikaa fluoria. == Lähteet == Luokka:Hammaslääketiede Luokka:Hampaat
Cesar Gracie Jiu-Jitsu

Cesar Gracie Jiu-Jitsu on yhdysvaltalainen vapaaottelu- ja brasilialaisen jujutsun seura.Cesar Gracie Jiu-Jitsu tapology.com Viitattu 12.3.2016 Sen perusti Cesar Gracie 1990-luvun alussa muutettuaan Brasiliasta Yhdysvaltoihin.Cesar Gracie bjjheroes.com Viitattu 12.3.2016 Seuran tunnetuimpia ottelijoita ovat Jake Shields sekä veljekset Nick ja Nate Diaz. Seura palkittiin vuoden 2012 parhaana salina.World MMA Awards 2012 Results mmafighting.com 11.1.2013 Viitattu 13.3.2016 ==Menestyneimmät ottelijat== Ottelija Painoluokka Mestaruudet Gilbert Melendez Kevytsarja Strikeforce (2006–2008, 2009–2012) Jake Shields Keskisarja Shooto (2004) Strikeforce (2009–2010) Nick Diaz Välisarja WEC (2003) Strikeforce (2010–2011) Nate Diaz Kevytsarja Ultimate Fighter (2007) ==Lähteet== ==Aiheesta muualla== *Kotisivut Luokka:Kamppailulajiseurat
Marcus Lemonis

Marcus Anthony Lemonis (s. 16. marraskuuta 1973) on libanonilaissyntyinen yhdysvaltalainen toimitusjohtaja. Hän on esiintynyt CNBC-kanavan tuottamassa ohjelmassa The Celebrity Apprentice vuonna 2011. Nykyään hänellä on oma tv- ohjelma nimeltään The Profit, jota esittää Suomessa Jim-kanava. Ohjelmassa hän yrittää pelastaa yrityksiä sijoittamalla niihin omia rahojaan. Lemonis toimii amerikkalaisten Camping World- sekä Good Sam Enterprises yritysten toimitusjohtajana. == Yksityiselämä == Marcus Lemonis on syntynyt Libanonissa, Beirutin kaupungissa. Hänet adoptoi kreikkalaiset Leo ja Sophia Lemonis, jotka olivat muuttaneet Miamiin Floridaan. Lemonis valmistui vuonna 1995 valtiotieteiden kandidaatiksi Marquetten yliopistosta, sivuaineenaan rikosoikeus. Lemoniksen nettovarallisuus on noin 900 miljoonaa euroa. == Lähteet == *http://www.cnbc.com/marcus-lemonis-bio/ * http://www.celebritynetworth.com/richest-businessmen/ceos/marcus-lemonis-net- worth/ Luokka:Vuonna 1973 syntyneet Luokka:Elävät henkilöt Luokka:Yhdysvaltalaiset liikemiehet